Na Curacao airport tax a baha y na Aruba cu a broma tur tempo nada ainda Login\nNa Curacao airport tax a baha y na Aruba cu a broma tur tempo nada ainda Sunday, 30 December 2012 09:55\tTweet\nMinister di transporte Otmar Oduber a bisa den pasado cu mientras Curacao no baha nan airport tax pa Aruba nan lo mantene tambe esun di Aruba mescos. E mester ta un deal igual. Pa hopi tempo tin hende cu tabata bogando pa baha e prijs di airport tax entre e islanan den reino. Esaki ta algo cu a keda na puro promesa. Minister di transporte Otmar Oduber na diferente ocasion a splica cu ainda su colega na Curacao no kier trece e cambio pa baha airport tax. Wel awor den forma diripente Curacao a sorpresa tur hende entrante 1 di december 2012 bahando nan airport tax di 32 dollar pa 20 dollar pa biahenan pa Aruba. Esaki sigur ta un bon noticia. Mientrastanto na Aruba e minister ta na altura di e cambio aki. Asina mes e promesa di ora Curacao baha di dje nos lo baha di Aruba tambe no a wordo cumpli. Keto bai Aruba su airport tax ta para na 35 dollar pa cada pasahero cu sali bai Curacao. Ban mira con aña 2013 lo habri y si finalmente e promesa haci lo wordo cumpli. Esaki ta djis un copia di e airport tax di Curacao probando cu e ta 20 dollar. Andin Bikker den diferente conferencia di prensa di partido PDR tambe a yega di expresa esaki. Ta cuestion di keda warda y mira kiko lo sosode.\nDEN PRINCIPIO AIRPORTTAX TA UN ASUNTO DI AEROPUERTO (AAA) I NO DI MINISTER DI TRANSPORTE. PERO AKI BO POR MIRA CU HASTA AKI MINISTER TIN DI HABER........... hendrik maduro\t, December 30, 2012\nAAA mester cuminsa pensa pa contribui cu nos turismo bahando e airport tax, hopi caba nan a tuma fo'i nos, sin brinda hopi servicio. BONITA TOURS\t, December 30, 2012\nA yega momento pa airport tax di Aruba tambe baha, mita super contento cu Aruba a bay dilanti den hopi cos, ya cu turismo a crece :hopi" mita kere mester por baha airport tax wordo baha iguala na esun di CUracao, haci algo y no ban laga e tema aki verwater! Aruba Ariba\t, December 30, 2012\nDi Curacao pa Aruba a baha na Usd 20, pero di Curacao pa international a birs Usd 39 dus mas caro cu Aruba. HENDIMONDI\t, December 30, 2012\nDi Curacao pa international ta 39 berdad Pero nan a bah'e manda 20 pa hermana islanan semper nos ta Jena nos Boca papia di hermana isla nos ta awor ta ora di demostra esei @Hendimondi\t, December 31, 2012\nOra tin avion nobo of show na Aeropuerto si tin di haber cu minister? Otmar cumpli cu bo palabra awor. Ta ariba 24ora mes bo a scirbi cu bo lo baha e airport tax AUA-CUR si Corsow baha dinan. asina mes\t, December 31, 2012\nAAA ta un NV di gobierno dus minister si tin di haber,sa tin hende ignorante si bo no sa con cos ta hinka den otro no comment please. Aruba Pilot\t, January 02, 2013\n0 users\tand 6266 guests\tonline Show All